Egpaar op plaas oorval | Maroela Media
'n Egpaar is vroeg Woensdagoggend op hul plaas naby Biesiesvlei in Noordwes deur vyf gewapende mans oorval.
Sers. Kealeboga Molala, woordvoerder van die polisie, het gesê die groep gewapende mans het glo omstreeks 04:00 deur 'n venster toegang tot die plaashuis verkry. Die verdagtes het hierna die 64-jarige man en sy 58-jarige vrou wakker gemaak.
"Hulle het vuurwapens op die egpaar gerig en hulle na die nabygeleë plaaswinkel geneem waar hulle 'n onbekende bedrag kontant en vyf vuurwapens, wat aan die slagoffers behoort, geroof het."
Volgens Molala is die man oor die kop geslaan met 'n vuurwapen en het hy ligte beserings opgedoen. Die verdagtes het hierna in die slagoffers se Ford Ranger-bakkie gevlug. Die bakkie is later sowat 100m van die toneel gevind.
Niemand is nog in hegtenis geneem en die polisie ondersoek die saak.
Hoe is dit moontlik dat diefwering so oopgebreuk word sonder dat hulle enige iets hoor of nie wakker word van die commotion nie? 'n Hasie spring oor die gras voor my kamer venster dan is ek wakker. Die beste is vir ouer mense om 'n klein skoot brakkie aan te hou, hulle maak genoeg lawaai om die dooies te ontwaak en dan is daar genoeg tyd om gereed en paraat op te tree teen die barbare van die nag. Selfs my kat is 'n "wagterkat" want sodra hy iets vreemds buite hoor skrik hy en sy hele lyf ruk of… Lees meer »
Wat de joos maak jy met vyf vuurwapens, en dan nog steeds in jou brandkluis, sonder n alarmstelsel om en in jou huis. Indirek verantwoordelik vir verdere moord- en rooftogte Mens raak regtig moedeloos
Nou is daar alwer 5 wapens in die skelms se hande. As ek so kyk na daai diefwering kry ek sommer lag. Ek wat n vrou is sal dit kan oopkry. Mense, diefwering moet BAIE dik wees. Die dunnes kan maar bly, maar sweis dik stawe aan die binnekant vas. Om deur 2 stelle diefwering te kom is te veel moeite, en gaan baie lawaai veroorsaak. En ook oor die vensters wat nie kan oopmaak nie.
Eerstens wat soek hulle 4uur in die oggend op jou perseel, maar die rowers en diewe kan maar doen wat hulle wil daar sal tog niks met hulle gebeur nie, en die mense wat hulle so kap oor sekuriteit ens hoop julle sekuriteit is alles in order – want as so iets met julle moet gebeur kan ek julle groot monde hoor.
Toe die diefwerings in gesit is was dit daai tyd om die ou wat kwaad wil doen buite te hou ,nou is dit moordenaars wat buite loop.Nou sal die mense al die goed verander om die moordenaars uit te hou,anders sal hulle nie stop nie.Ek het eendag gelees jy moet jou dief wering met vier kantige yster maak hulle kan dit nie sommer afknip nie